पाएं अपने शहर की ताज़ा ख़बरें और फ्री ई-पेपरडाउनलोड करें
संग्रामपुर प्रखंड के मंगलापुर निवासी 47 वर्षीय बृजमोहन मिश्रा की मौत अरेराज अनुमंडल अस्पताल में इलाज के दौरान तीसरे दिन बुधवार को गई। जिसके बाद अनुमंडल अस्पताल प्रशासन या स्थानीय प्रशासन की देख रेख में शव का दाह संस्कार कराया जाना कोविड प्रोटोकॉल के तहत निश्चित किया गया है। लेकिन मौत के 10 घंटे तक शव को कोई छूने के लिए तैयार नहीं हुआ। जिस कारण सुबह सात बजे मरने के बाद भी शाम पांच बजे तक दाह संस्कार नहीं हो पाया था। इस संदर्भ में बीडीओ दृष्टि पाठक से जब जानकारी ली गई तो उन्होंने बताया कि कोई भी अस्पताल कर्मी शव को किट में रखने को तैयार नहीं हुआ।
अन्यत्र भी लोगों के सहयोग के लिए तलाशा गया कि कोई कुछ राशि लेकर भी शव को किट में रख सके लेकिन कोई नहीं मिला। उसकी पत्नी दिन भर अपने पति के शव के अंतिम क्रिया के लिए सुनी आंखों से अगल बगल निहारती रही कि कोई तो सहयोग कर सका। लेकिन भय इस कदर हावी है कि कहीं से कोई सहयोग नहीं मिला। लाश को अभी तक नहीं उठाया जा सका है।
पीएचसी प्रभारी ने की परिजनों की कोविड जांच
पीएचसी प्रभारी चिकित्सा पदाधिकारी डॉ नीरज कुमार ने बीसीएम रूपेश कुमार, किरानी गुड्डू सिंह, स्वास्थ्य कर्मी ललन प्रसाद, आशा फेसिलिटेटर संध्या कुमारी को लेकर मृतक के घर पहुंच कर पहले परिवार के छह लोगों की एंटीजन किट से कोविड जांच की, जिसमें सभी की रिपोर्ट निगेटिव आई। जिसके बाद परिजनों ने राहत की सांस ली। उसके बाद मृतक के घर सहित पूरे मोहल्ले भर में सेनेटाइजेशन कराया गया। अगल बगल के लोगों की भी आरटीपीसीआर जांच के लिए निर्देश दिया।
तीन मई को हुई थी कोविड की पुष्टि
तीन मई को सांस में भारी तकलीफ के बाद जांच कराई गई तो कोविड की पुष्टि हुई थी। अनुमंडलीय अस्पताल में भर्ती कराया गया। पीएचसी प्रभारी डॉ. नीरज कुमार द्वारा काफी सहयोग किया गया। ग्रामीण भोला सिंह भगवान की तरह मदद करते रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn